Martin Regborn (s. 1992, Huddinge) on ruotsalainen suunnistaja. Regbornin paras saavutus on pitkän matkan pronssimitali Jesenikin EM-kilpailuista 2016. Strömstadin MM-kilpailuissa 2016 ja Tarton MM-kilpailuissa 2017 Regborn oli sprintin seitsemäs. Juniorien MM-kilpailuista hänellä on pitkän matkan neljäs sija Kosicesta vuodelta 2012. Regborn on voittanut urallaan yhden Suunnistuksen maailmancupin osakilpailun ja sijoittunut kerran kolmanneksi.